В Ошин пуска корени румънската пропаганда и власите в селото се откъсват от елинизма и започват да се румънеят. От 1884 до 1920 година в селото има румънско училище. В 1906 година в него преподава Стоя Пампор. В селото в 1895 – 1896 година е основан комитет на ВМОРО и селяните подпомагат четата на Иванчо Карасулията, заради което в 1905 година 20 души от селото са осъдени на различни срокове затвор. В 1905 година гръцки андарти нападат Ошинския манастир и убиват игумена му.